b'\n_START_ARTICLE_\nLadjedelnica 3. Maj\n_START_PARAGRAPH_\n3. Maj (uradno ime: Tre\xc4\x87i Maj Brodogradili\xc5\xa1te d.d.;) je ladjedelnica pri mestu Rijeka, Hrva\xc5\xa1ka. Ve\xc4\x8dinoma gradi tankerje, ladje za razsuti tovor in kontejnerske ladje, v\xc4\x8dasih pa tudi trajekte in jahte. Ima pribli\xc5\xbeno 2850 zaposlenih._NEWLINE_Leta 1892 je nem\xc5\xa1ka Howaldtswerke zgradila prvi dok. Ko se je njihova pogodba iztekla, so ladjedelnico leta 1905 prevzeli trije poslovne\xc5\xbei iz Budimpe\xc5\xa1te Danubius, Sch\xc3\xb6nichen in Hartman. Pove\xc4\x8dali so ladjedelnico in ji spremenili ime v Danubius, leta 1911 pa v Ganz&Co Danubius. Leta 1920 je padla v italijansko last in ime so spet spremenili v Cantieri Navali del Quarnero._NEWLINE_Med drugo svetovno vojno je bila ladjedelnica povsem uni\xc4\x8dena. Po vojni je nosila ime Kvarnersko Brodogradili\xc5\xa1te, ki so ga spremenili v 3. Maj, po datumu osvoboditve Rijeke izpod okupatorjev. Postala je ena izmed najve\xc4\x8djih ladjedelnic v Sredozemlju.'